Коми Республикаса Юралысь Вячеслав Гайзер мöдöдiс правительственнöй телеграммаяс Россия Федерацияын Польша Республикаса посол Ежи Барлы да Санкт-Петербургын Польша Республикаса генеральнöй консул Ярослав Дроздлы.

Коми Республикаса Веськöдлан котыр нимсянь да став йöзсянь Вячеслав Гайзер юкис ыджыд шог Смоленск дорын авиакатастрофаын Польскöй Республикаса Президент да сыкöд мунысь йöз трагическöя кувсьöмкöд йитöдын.

«Польшалы тайö – нинöмöн вештытöм сьöкыд воштöмтор. Ми шогсям Тiянкöд öтув», – висьтавсьö телеграммаын.